**Osnovni podatki**

**ponudnik** Palm

**vrsta** Strojna oprema

**Procesor** Intel 312 MHz ARM

**Pomnilnik** FLASH 128MB

**Ločljivost** 320x480 pik

**Komunikacija** Bluetooth, WiFi

**Baterija** Li-Polimer

**cena** 354,28 EUR

**Stalna povezava z uporabo vgrajene tehnologije Wi-Fi**

Tehnologija Wi-Fi poskrbi, da ste vedno na tekočem, tudi takrat, ko zapustite pisarno. Uporabite vgrajen spletni brskalnik Blazer®, da preberete zadnje novice, preverite tečaje delnic ali poiščete napotke za vožnjo do mesta, kamor ste se odpravili z avtomobilom. Ko ste v podjetju in čakate, da se sestanek začne, se lahko hitro povežete s poslovnim omrežjem in prenesete e-pošto. Doma e-pošto preverite prek povezave z lastnim brezžičnim omrežjem, medtem ko v kavarni srebate vročo kavico, pa mimogrede odprete spletno aplikacijo in preverite podatke o prodaji.

**Velik zaslon in bogate barve**

Velik barvni zaslon z ločljivostjo 320 × 480 pik je vsekakor dobra novica. Sedaj si lahko spletne strani ogledujete v ležečem načinu, tako da so prikazane v vsem svojem sijaju. Nato prikaz na zaslonu spremenite v pokončni način in že lahko delate z Microsoft Wordovimi dokumenti. Vse, kar prikažete na osupljivo kakovostnem zaslonu s podporo za več kot 65.000 barv, naravnost zaživi, pa naj so to video posnetki ali fotografije s počitnic.

**Prebirajte e-pošto kjer koli**

Z uporabo e-poštnega odjemalca VersaMail® lahko kadar koli enostavno preverite e-pošto, ki jo prejemate v podjetju ali v šolskem okrožju. Podprti so tudi osebni računi, saj so vnaprej pripravljene nastavitve za e-pošto pri ponudnikih, kot sta AOL in Yahoo!. Sedaj lahko v dlančnik enostavno prenesete Microsoft Wordove in Excelove dokumente, jih pregledate in, če je treba, v njih tudi kaj popravite. Mimogrede lahko po e-pošti pošljete fotografijo prvega gola, ki ga je na svoji prvi tekmi zabil vaš sin. In ker Palm TX podpira program Microsoft Outlook, lahko e-pošto v dlančniku hitro sinhronizirate z e-pošto v namiznem računalniku. To velja tudi za stike, koledar, opravila in zapiske. V podjetju e-pošto sinhronizirate tako, da uporabite podporo za Microsoft Exchange, za koledar pa Microsoft Exchange ActiveSync®. V obeh primerih je postopek enostaven in hiter.

**Vzemite delo s seboj na pot**

Dlančniku Palm TX je priložena programska oprema Documents To Go®, ki omogoča pregledovanje, urejanje in ustvarjanje dokumentov, združljivih s tistimi v programih Microsoft Word, Excel in PowerPoint. Sedaj lahko učinkovito delate kjer koli že ste. Medtem ko čakate na letališču, lahko v dlančnik prenesete Wordov dokument, v kavarni še enkrat na hitro preletite predstavitev, ki ste jo pripravili za stranko, ali pa v hotelski sobi odprete Excelovo preglednico in delate z njo.

**128 MB stalnega pomnilnika Flash**

Dlančnik ponuja več kot dovolj prostora za koledar, stike, aplikacije in celo za preglednice in predstavitve, ki jih želite vzeti s seboj na pot, da zabavnih stvari, kot so fotografije, glasba in video posnetki, sploh ne omenjamo. Za vse to se bo namreč našel prostor. Pomnilnik v dlančniku je vrste Flash, zato so podatki na varnem, tudi takrat, ko pozabite napolniti baterijo in dlančniku zmanjka energije za delovanje.

**Prenašajte glasbo, fotografije in video posnetke kar v žepu**

Zahvaljujoč priloženemu predvajalniku Pocket Tunes™ lahko z dlančnikom Palm TX predvajate svoje priljubljene MP3-je. Izdelate in urejate lahko sezname skladb, iščete glasbo po naslovih albumov ali glede na zvrst in celo poslušate glasbo, medtem ko delate z drugo aplikacijo. Palm TX se odlično izkaže tudi pri pregledovanju digitalnih fotografij in predvajanju video posnetkov. Iz fotografij, ki jih želite pokazati prijateljem, lahko, denimo, izdelate diaprojekcijo z zabavnimi prehodi med fotografijami. Ogledujete si lahko tudi filmske napovednike ali pa v dlančnik vstavite kartico SD in si na velikem kakovostnem barvnem zaslonu ogledate fotografije, ki ste jih posneli z digitalnim fotoaparatom.

**Pozabite na kable zahvaljujoč tehnologiji Bluetooth®**

Danes se zdi, da je tehnologija Bluetooth povsod. Z dlančnikom Palm TX se lahko povežete z mobilnim telefonom, ki podpira Bluetooth, in brskate po spletu, prenesete e-pošto ali pošljete besedilno sporočilo. Z uporabo Bluetooth lahko sinhronizirate podatke z namiznim računalnikom, ne da bi se pri tem morali ubadati s kabli za povezovanje. Celo telefonske številke, shranjene v stikih, lahko kličete kar z dlančnikom.

**Elegantno oblikovanje in nova jekleno modra barva**

Oblikovanje je postalo že klasika, barva pa je tokrat čisto nova. Dlančnik Palm TX je tako zelo lahek in priročen, da ga lahko vedno in povsod vzamete s seboj. Zanj se bo vedno našel prostor v žepu ali torbici, kamor boste shranili tudi novo zaščitno prevleko iz mikro vlaken. Seveda ni treba, da dlančnik skrijete v žep. Morda ga boste raje pokazali drugim, saj je v novi barvi videti nadvse privlačen.